als_Latn dik_Latn sag_Latn
Ekzistojnë shumë raste kur zyrtarët e policisë akuzohen për keqpërdorim të detyrës. Ndonjëherë këto pretendime janë të vërteta, ndonjëherë jo. Që të mos ekzistojnë dyshime të tilla, qeveria angleze ka vendosur të pajisë policët me kamera në uniformat e tyre. Këto kamera do të përdoren për të regjistruar provat dhe për të rritur transparencën, kështu do të mund të luftohet edhe korrupsioni.
Në fillim do të dërgohen 500 pajisje të tilla në 10 njësi bashkiake të Londrës, dhe oficerët me armë zjarri gjithashtu do të mbajnë këto kamera gjatë procesit të tyre të trajnimit. Videot e regjistruara do të ruhen në dosje për një muaj dhe do të bëhen publike vetëm në qoftë se filmimi kërkohet si evidencë.
“Me përdorimin e kamerave njerëzit do ta pranojnë me lehtë fajin e tyre, duke ditur që ne e kemi të regjistruar incidentin,” tha komisionari Bernard Hogan. Kjo do të çojë kriminelët pas hekurave dhe do të mbrojë viktimat, duke vendosur kështu drejtësinë në vend.
Zoti Bernard tha gjithashtu se këto kamera do të shërbejnë si dëshmi në rast se një oficer policie akuzohet për keqpërdorim detyre. Natyrisht që kamerat nuk do të jenë të ndezura 24 orë në 24, si dhe policët duhet t’i bëjnë të ditur të dyshuarit se po e regjistrojnë.
(Herë të lexuara: 812)
als_Latn als_Latn als_Latn als_Latn als_Latn